text: To fundet døde i lejlighed
  14 marts 2013 kl. 17.17
  En mand og en kvinde sidst i fyrrerne blev sidst på eftermiddagen fundet døde i en lejlighed i Kolding. Politiet tror, at der er tale om en overdosis.
  - Vi har foretaget de sædvanlig afspærringer og tilkaldt teknisk afdeling, siger vagtchefen hos Sydøstjyllands Politi. Men umiddelbart er der ikke noget, der tyder på en forbrydelse.
  Politiet afspærrede Violvej i Kolding ved 17-tiden. Der gik hurtigt rygter om, at der var fundet to lig.
  Det bekræfter vagtchefen. Men alt tyder på, at der er tale om en tragisk hændelse, hvor de har taget en overdosis.
  